**A 2018. február 15-ei képviselő-testületi ülés határozatlistája**

**021/2018. (II. 15.) Ök. sz. határozat**

a Képviselő-testület

*I. a 2018. február 15-ei ülésén az alábbi napirendi pontokat tárgyalja:*

1./ Beszámoló a két ülés között eltelt időszak munkájáról

2./ Javaslat Budapest Főváros XX. kerület Pesterzsébet szavazatszámláló bizottság

 tagjainak és szükség szerint póttagjainak megválasztására – Zárt ülés!

3./ Javaslat feladatellátási szerződések megkötésére a privatizációval érintett 6

 gyermek és ifjúsági fogorvosi körzet vonatkozásába – Zárt ülés!

4./ Javaslat a CSILI Művelődési Központ intézményvezetői állásának pályázati kiírására, intézményvezető közalkalmazotti jogviszonyának felmentéssel történő megszüntetésére - – Zárt ülés!

5./ Javaslat a Pesterzsébeti Lurkóház Óvoda intézményvezetői állásának pályázati kiírására, intézményvezető közalkalmazotti jogviszonyának felmentéssel történő megszüntetésére – Zárt ülés!

6./ Javaslat a polgármester 2018. évi szabadságának ütemezésére

7./ Javaslat a 16. sz. Országgyűlési Egyéni Választókerületi Választási Bizottság három tagjának és legalább két póttagjának megválasztására

8./ Beszámoló Budapest Főváros XX. kerület Pesterzsébeti Polgármesteri Hivatal 2017. évi munkájáról

9./ Javaslat a Bp. XX. Ónodi u. 14. (volt Ónodi Általános Iskola épülete) további hasznosítására, valamint a Polgármesteri Hivatal irattári problémáinak megoldására

10./ Javaslat az önkormányzat tulajdonában álló nem lakás céljára szolgáló helyiségek bérleti díjának meghatározására

11./ Javaslat az önkormányzati lakások hasznosításának módjára, és a 2018. július 1-től kezdődő időszakra vonatkozó lakbér összegének meghatározására

12./ Javaslat az önkormányzat tulajdonában álló telkek bérleti díjának

 meghatározására

13./ Javaslat elektromos gépjármű töltők telepítésére

14./ Javaslat a Budapest XX., János utca 6. sz. (170204/62/A/1 hrsz) alatti helyiség további használatba adására

15./ Beszámoló a Pesterzsébeti Jégcsarnok állapotfelmérésének eredményéről

16./ Javaslat az Erzsébeti Spartacus Munkás Testedző Kör Sportegyesület 2018. évi beszámolóinak elfogadására

17./ Javaslat Pesterzsébet Önkormányzatának Humán Szolgáltatások Intézménye intézményvezetői állásának pályázati kiírására

18./ Javaslat a Pesterzsébeti Múzeum intézményvezetői állásának pályázati kiírására

19./ Javaslat a Budapest Főváros XX. kerület Pesterzsébet Önkormányzata adósságot keletkeztető ügyleteiből eredő fizetési kötelezettségeinek megállapítására

20./ Javaslat Budapest Főváros XX. kerület Pesterzsébet Önkormányzata 2017. évi költségvetési rendeletének módosítására

21./ Javaslat Budapest Főváros XX. kerület Pesterzsébet Önkormányzatának 2018. évi költségvetéséről szóló rendelete jóváhagyására

22./ Bizottságok beszámolói, tagcserék, kérdések, bejelentések, interpellációk

*II. a 2018. február 15-ei ülésén az alábbi napirendi pontokat nem tárgyalja:*

* Fellebbezések
* Javaslat a hatályos közterület-használati díjak rendszerének felülvizsgálatára
* Javaslat a kitüntető címek adományozásáról szóló 22/2015. (IX. 21.) önkormányzati rendelet felülvizsgálatára [2018. március 22. Képviselő-testületi ülésen javasolt tárgyalni.]

**022/2018. (II. 15.) Ök. sz. határozat**

a Képviselő-testület

1. támogatja a közfoglalkoztatási programot 2018. március 01. – 2018. június 30. közötti időintervallumban,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait az alábbi táblázatban foglaltak szerint:

|  |
| --- |
| **2018. március 01.-2018. június 30. (70 fő)** |
| **Megnevezés** | **Kormányhivataltól igényelt támogatás 2018. évben** | **Önkormányzati önrész 2018. évben** | **Összesen 2018. év** |
| Személyi juttatás (közfogl.bér) | 24 278 620 | 0 Ft | 24 278 620 |
| Munkaadókat terhelő járulék és szociális hozzájárulási adó | 2 367 165 | 0 Ft | 2 367 165 |
| ***Összesen*** | ***26 645 785*** | ***0 Ft*** | ***26 645 785*** |

3. megbízza Pesterzsébet Önkormányzatának Szociális Foglalkoztatóját az alábbi feladatok ellátásával:

- önkormányzati fenntartású közterületeken takarítási munkák elvégzésével,

- kijelölt közterületek parkfenntartási munkálatainak elvégzésével,

- kijelölt közterületek hó eltakarítási és csúszásmentesítési munkálatainak elvégzésével,

- közterületi eszközök karbantartásával, javításával,

- a Budapest Főváros XX. kerület Pesterzsébeti Polgármesteri Hivatalban a Jegyző által engedélyezett feladatok elvégzésével. (Az engedélyezés kizárólag olyan feladatok ellátására irányul, melyek ellátására törvény nem ír elő közalkalmazotti, közszolgálati vagy kormánytisztviselői jogviszonyt.)

- valamennyi olyan közmunka elvégzésével, mellyel az intézményt a polgármester megbízza és a foglalkoztatónak ehhez tárgyi, pénzügyi és személyi feltételei adottak, valamint jogszabály erre lehetőséget ad.

4. felkéri a polgármestert, hogy az Önkormányzat 2018. évi költségvetési rendeletének elfogadása során az intézmény 2018. évi költségvetését bevételi oldalon 26.645.785,- Ft támogatási összeggel emelje meg, míg a kiadási oldalon 24.278.620,-Ft személyi juttatás és 2.367.165,- Ft munkaadókat terhelő járulék és szociális hozzájárulási adó összeggel (összesen 26.645.785,- Ft összeggel) emelje meg.

5. felkéri a polgármestert, valamint Pesterzsébet Önkormányzatának Szociális Foglalkoztatója intézményvezetőjét a szükséges intézkedések megtételére.

Határidő: adott

Felelős: Szabados Ákos polgármester

**023/2018. (II. 15.) Ök. sz. határozat**

a Képviselő-testület

a 301/2017. (XII.07.) Ök. számú határozat I. és III. pontjának végrehajtási határidejét 2018. december 31. napjára, a II. pontjának végrehajtási határidejét 2018. szeptember 30. napjára, a IV. pont végrehajtási határidejét 2019. április 30-ra módosítja.

Felelős: Szabados Ákos polgármester

Határidő: adott

**024/2018. (II. 15.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**025/2018. (II. 15.) Ök. sz. határozat**

a Képviselő-testület

1./ a 2018. évi általános országgyűlési választások alkalmával Budapest Főváros XX. kerület Pesterzsébet szavazóköreibe a határozat 1. melléklete szerinti személyeket választja meg szavazatszámláló bizottsági tagnak, a határozat 2. melléklete szerinti személyeket póttagnak.

2./ utasítja a jegyzőt a szükséges intézkedések megtételére.

Határidő: azonnal

Felelős: dr. Demjanovich Orsolya jegyző

*(Az 1. sz. és 2. sz. mellékletek a jegyzőkönyvhöz csatolva.)*

**026/2018. (II. 15.) Ök. sz. határozat**

a Képviselő-testület

1. a gyermek és ifjúsági fogászatot 2018. április 1. napjától kezdődő hatállyal privatizálja, mely időponttól kezdődően a gyermek és ifjúsági fogorvosi alapellátást feladat-ellátási szerződés útján biztosítja,

2. a gyermekfogászati praxisok 2018. április 1-től megvalósuló privatizációjára tekintettel Pesterzsébet Önkormányzatának Humán Szolgáltatások Intézménye közalkalmazotti – orvosi és asszisztensi - létszámát 12 fővel csökkenti, egyben felkéri Pesterzsébet Önkormányzatának Humán Szolgáltatások Intézménye intézményvezetőjét, hogy a jelenleg közalkalmazotti jogviszonyban álló két orvos és négy asszisztens jogviszonyát 2018. március 31. napjával közös megegyezéssel szüntesse meg, a felmentési időre járó távolléti díj és - jogosultság esetén - a végkielégítés kifizetése mellett (melynek fedezete a HSZI 2018. évi költségvetésében biztosított),

3. felkéri Pesterzsébet Önkormányzatának Humán Szolgáltatások intézményvezetőjét, hogy a szükségessé váló munkaügyi és egyéb intézkedésket tegye meg,

4. Dr. Hara Mária, Dr. Szabados Nóra, Dr. Hashemi Seyedeh Parya, Dr. Shariati Sabet Mahrou, Dr. Nagy Melinda, valamint Dr. Varga Zita Cintia fogorvosokkal előszerződést köt az 1. számú melléklet szerinti tartalommal,

5. felhatalmazza a polgármestert az előszerződés megkötésére, valamint az előszerződésben foglalt feltételek teljesülése – így különösen a praxisjog megszerzése - esetén az ERFOG Kft.-vel (székhelye: 1203 Budapest, Ady Endre utca 1.), valamint a FODI-DENT Kft.-vel (székhelye: 2030 Érd, Budai út 3. fszt. 1.) történő feladat-ellátási szerződés és az annak mellékletét képező mellékszerződés aláírására a 2. számú melléklet szerinti tartalommal a 4. pont szerinti fogorvosok személyes ellátási kötelezettsége mellett,

6. a 289/2017. (XII.07.) Ök. számú határozat 4. pontjában foglaltakat megerősíti és a gyermek és ifjúsági fogorvosi alapellátást biztosító gyermekfogorvosok részére körzetenként havi 150.000,- Ft - 2018. évben összesen 7.200.000,-Ft - összeget biztosít a tevékenység NEAK finanszírozásának kiegészítéseként 2018. április 1. napjától kezdődően határozatlan ideig. A fenti összeg fedezete a 2018. évi költségvetés tervezet dologi kiadások soron - 2.7. tábla 10. pontja - áll rendelkezésre.

A támogatási összeg azt a szolgáltatót, társas vállalkozást illeti meg, aki a tárgyhónap első munkanapján ténylegesen tevékenységet végez a feladat-ellátási szerződés alapján.

7. felkéri a polgármestert a szükségessé váló egyéb intézkedések megtételére.

Felelős: az 1., 4., 5., 6., 7. pontok tekintetében Szabados Ákos polgármester a 2. és 3. pontok tekintetében Pesterzsébet Önkormányzatának Humán Szolgáltatások intézményvezetője

Határidő: adott

*(Az 1. sz. és 2. sz. melléklet a jegyzőkönyvhöz csatolva.)*

**027/2018. (II. 15.) Ök. sz. határozat**

a Képviselő-testület

**1.** a CSILI Művelődési Központ intézményvezetőjének, Várhalmi Andrásnak a közalkalmazotti jogviszonyát felmentéssel megszünteti azzal, hogy a felmentési idő kezdő napja 2018. március 1. napja, a munkavégzés alóli mentesítés időtartama a 2018. július 1. napjától 2018. október 31. napjáig tartó időszak. Hozzájárul a jogviszony megszűnésének időpontjában meglévő, fel nem használt szabadságának pénzben történő megváltásához, melynek fedezete a CSILI Művelődési Központ 2018. évi költségvetésében rendelkezésre áll.

**2.** tudomásul veszi, hogy a CSILI Művelődési Központ intézményvezetői feladatainak ellátása 2018. július 1-től 2018. augusztus 31. napjáig, de legkésőbb az eredményes pályázati eljárás során kiválasztott intézményvezető megbízásáig az intézmény Szervezeti és Működési Szabályzata szerinti helyettes útján történik.

**3.**  a CSILI Művelődési Központ (1201 Budapest, Nagy Győry István utca 4-6. – Baross utca 55.) magasabb vezetői állására (intézményvezető) 5 évig terjedő határozott időre szóló pályázatot ír ki a melléklet szerinti tartalommal,

**4.** felkéri a polgármestert, hogy a melléklet szerinti pályázat közzétételéről a hatályos jogszabályoknak megfelelően gondoskodjon,

**5.** a CSILI Művelődési Központ intézményvezetői feladatai ellátására beérkező pályázatok értékelésére, véleményezésére

1. Közalkalmazotti Tanács által delegált tag

2. országos szakmai szervezet egy képviselője

3. Nagy Lászlóné képviselő

4. Fekete Katalin képviselő

5. Fekete László képviselő tagokkal

alakítja meg a Kjt. 20/A. § (6) bekezdése szerinti véleményező bizottságot,

**6.** felkéri a polgármestert a szükséges egyéb intézkedések megtételére.

Felelős: Szabados Ákos polgármester

Határidő: adott

*(A pályázati kiírás a jegyzőkönyv mellékletét képezi.)*

**028/2018. (II. 15.) Ök. sz. határozat**

a Képviselő-testület

**1.** a Pesterzsébeti Lurkóház Óvoda óvodavezetőjének, Szabados Erzsébetnek a közalkalmazotti jogviszonyát 2018. december 14. napjával felmentéssel megszünteti, a felmentési időt 2018. április 14. napjától 2018. december 14. napjáig biztosítja részére, melyből a felmentési idő felére, 4 hónapra, 2018. augusztus 15. napjától 2018. december 14. napjáig mentesíti a munkavégzési kötelezettség alól. Hozzájárul a jogviszony megszűnésének napjáig meglévő, fel nem használt szabadságának pénzben történő megváltásához, melynek fedezete a Pesterzsébeti Lurkóház Óvoda 2018. évi költségvetésében rendelkezésre áll.

**2.** A melléklet szerinti tartalommal pályázatot ír ki a Pesterzsébeti Lurkóház Óvoda (1202 Budapest, Mártírok Útja 205/b.) magasabb vezetői állására 2018. augusztus 15. napjától 2023. augusztus 14. napjáig

**3.** felkéri a jegyzőt, hogy a melléklet szerinti pályázat kiírásáról és előkészítéséről gondoskodjon,

**4.** a Pesterzsébeti Lurkóház Óvoda intézményvezetői pályázatainak véleményezésére

1. Komoróczy László képviselő
2. Fekete Katalin képviselő
3. Rostagni Attila képviselő tagokkal

alakítja meg a Kjt. 20/A. § (6) bekezdése szerinti véleményező bizottságot,

**5.** felkéri a polgármestert a szükséges egyéb intézkedések megtételére.

Felelős: 1., 2, 4., 5. pont tekintetében polgármester

 a 2. pont tekintetében jegyző

Határidő: adott

*(A pályázati kiírást a jegyzőkönyv mellékletét képezi.)*

**029/2018. (II. 15.) Ök. sz. határozat**

a Képviselő-testület

Szabados Ákos polgármester 2018. évi szabadságának ütemezését az alábbiak szerint jóváhagyja:

március 29-től - április 03-ig 2 nap

július 16-tól - augusztus 28-ig 31 nap

október 29-től - október 31-ig 3 nap

december 20-tól - január 04-ig 7 nap

Felelős: Szabados Ákos polgármester

Határidő: adott

**030/2018. (II. 15.) Ök. sz. határozat**

a Képviselő-testület

1. A 2018. évi általános országgyűlési választások alkalmával a 16. sz. Országgyűlési Egyéni Választókerületi Választási Bizottság három tagjává az alábbi személyeket választja meg:

1) Veér Gyula,

2) Csinos Erika,

3) dr. Hildenbrand Katalin.

1. A 2018. évi általános országgyűlési választások alkalmával a 16. számú Országgyűlési Egyéni Választókerületi Választási Bizottság póttagjává az alábbi személyeket választja meg:

1) Bogdán Máriusz,

2) Kovács Gergely.

1. Utasítja a jegyzőt a szükséges intézkedések megtételére.

Határidő: azonnal

Felelős: dr. Demjanovich Orsolya jegyző

**031/2018. (II. 15.) Ök. sz. határozat**

a Képviselő-testület

Budapest Főváros XX. kerület Pesterzsébeti Polgármesteri Hivatal 2017. évi munkájáról szóló beszámolót elfogadja.

**032/2018. (II. 15.) Ök. sz. határozat**

a Képviselő-testület

1. felkéria polgármestert, hogy a Budapest XX. Ónodi utca 14.(volt Ónodi Általános Iskola épülete**)** szám alatti 170594/2 hrsz-ú ingatlan minimum bérleti díjának meghatározása érdekében készíttessen szakértői értékbecslést. Az értékbecslés elkészítése során az értékbecslő legyen figyelemmel arra, hogy az ingatlanban található szolgálati lakásban élő gondnok elhelyezésének kötelezettsége a pályázat nyertesét terheli az ingatlan megajánlott bérleti díjának megfizetésén felül.
2. felkéri polgármestert a határozat végrehajtása érdekében szükséges intézkedéseket tegye meg.

Felelős: Szabados Ákos polgármester

Határidő: 2018. április 30.

**033/2018. (II. 15.) Ök. sz. határozat**

a Képviselő-testület

I. felkéri a polgármestert, hogy

1. a Polgármesteri Hivatal központi irattárának elhelyezése érdekében készíttessen felmérést és költségkalkulációt a Bp. XX. Helsinki út 26. szám alatt lévő Társasházban található, Budapest Főváros XX. Kerület Pesterzsébet Önkormányzatának kizárólagos tulajdonában lévő 170204/56/A/2, 170204/56A/3, 170204/56/A/4, 1700204/56/A/6, 170204/56/A/7 és 170204/56/A/8 hrsz alatt nyilvántartott, összesen 934 m2 alapterületű helyiségcsoport irattár céljára való alkalmassá tételére.
2. vizsgálja meg, hogy Budapest XX. kerület közigazgatási területén belül van-e, a Polgármesteri Hivatal központi irattárának kialakítására alkalmas, magántulajdonban lévő ingatlan, illetve annak bérbevételére milyen feltételekkel és bérleti díj ellenében van lehetőség.

II. felkéri a polgármestert, hogy a határozat végrehajtása érdekében a szükséges intézkedéseket tegye meg és javaslatát terjessze legkésőbb a Képviselő-testület 2018. májusi ülése elé.

Felelős: Szabados Ákos polgármester

Határidő: 2018. április 30.

**034/2018. (II. 15.) Ök. sz. határozat**

a Képviselő-testület

**I.** Budapest Főváros XX. kerület Pesterzsébet Önkormányzatának tulajdonában álló nem lakás célú helyiségek bérleti díját a 2018. március 1-től 2019. február 28-ig terjedő időszakra – a 2018. március 1-jét követően benyújtott kérelmek esetében – a 2017. évi bérleti díjjal azonos mértékben állapítja meg.

***Üzlet- és Irodahelyiségek:***

*Kiemelt övezet 2.085,- Ft/m2/hó+áfa 25.026,- Ft/m2/év+áfa*

*„A” övezet 1.562,- Ft/m2/hó+áfa 18.747,- Ft/m2/év+áfa*

*„B” övezet 867,- Ft/m2/hó+áfa 10.401,- Ft/m2/év+áfa*

***Raktár- és garázshelyiségek:***

*Kiemelt övezet 750,- Ft/m2/hó+áfa 9.000,- Ft/m2/év+áfa*

*„A” övezet 520,- Ft/m2/hó+áfa 6.240,- Ft/m2/év+áfa*

*„B” övezet 340,- Ft/m2/hó+áfa 4.080,- Ft/m2/év+áfa*

 ***Pince-, padláshelyiségek:*** *200,- Ft/m2/hó+áfa 2.400,- Ft/m2/év+áfa*

*(valamennyi övezetben)*

1. Budapest Főváros XX. kerület Pesterzsébet Önkormányzatának tulajdonában álló nem lakás célú helyiségek bérbeadhatósága érdekében a bérlőket megállapított bérleti díjból alábbi kedvezmény illeti meg 2018. március 1-től 2019. február 28-ig terjedő időszakra, a 2018. március 1-jét követően benyújtott kérelmek esetében.

Üzlet- és irodahelyiségek esetében, valamennyi övezetben, ha a helyiségben folytatott főtevékenység

*- vegyes élelmiszer kereskedelmi valamennyi övezetben: - 10 %*

(nem adható kedvezmény, ha a kereskedelmi egység élvezeti cikkek – szeszesital, dohányáru – kereskedelmét is folytatja)

*- lakosság érdekében végzett alapvető egészségügyi szolgáltatás - 10 %*

(gyógyszertár, orvosi rendelő, egészségügyi, szociális szolgáltatás, stb.)

*- lakosság érdekében végzett alapvető szolgáltatás (a bérlő indokolással alátámasztott kérelmére, a tulajdonosi jogkör gyakorlójának döntése alapján) - 10 %*

(cipő-, ruhajavítás, órás, kulcsmásolás, köszörűs, szemfelszedés, patentozás, esernyő és zippzárjavítás, háztartási kisgépjavítás, üveges, kosárfonás)

 *- könyv- és hírlapárusítás - 10 %*

 *- vendéglátó tevékenység - 10 %*

(pecsenyés, kifőzde, büfé, teázó-kávézó, cukrászda, lángos, rétes, stb, amennyiben a vendéglátó egység szeszesitalt nem mér ki és nem forgalmaz, szerencsejátékot nem szervez, nyerőgépet nem működtet)

**-** *közszolgáltatásnak minősülő szolgáltatás* - *legfeljebb 30 %*

 *(a bérlő indokolással alátámasztott kérelmére, a tulajdonosi jogkör gyakorlójának döntése alapján, amennyiben az üzlethelyiség akadálymentesítését a bérlő saját költségén elvégezte)*

Üzlet- és irodahelyiségek esetében, kiemelt övezetben (a bérlő indokolással alátámasztott kérelmére, a tulajdonosi jogkör gyakorlójának döntése alapján), ha a folytatott főtevékenység:

*- könyv- és hírlapárusítás - legfeljebb 20 %*

*- kulturális tevékenységet végző szolgáltatás - legfeljebb 20 %*

*- vendéglátó tevékenység - legfeljebb 20 %*

(teázó-kávézó, cukrászda, kiemelt minőségi vendéglátást nyújtó vendéglátó egység részére, amennyiben szeszesitalt nem mér ki és nem forgalmaz, szerencsejátékot nem szervez, nyerőgépet nem működtet)

Valamennyi nem lakás céljára szolgáló helyiség esetében

* + *ha a helyiség vízórával nem felszerelt* (vízóra nélküli közös költség fizetendő) *- 25 %, azzal, hogy a díjkedvezmény összege nem haladhatja meg a vízóra nélkül, illetve a vízórával fizetendő közös költség különbségét ha a helyiség legalább 1 éve üresen áll (a bérleti jogviszony első két évére) - 10%*
	+ *ha a helyiség legalább 2 éve üresen áll (a bérleti jogviszony első két évére) - 25%*

Raktárhelyiségek esetében

* + *gázellátás hiánya - 5 %*
	+ *vízvételi lehetőség hiánya - 5 %*

Üzlethelyiségek esetében (”Kiemelt” és „A” övezetben)

* + *150m2 alapterület felett (a 150m2 feletti rész bérleti díjára vetítve) - 50 %*

*A kedvezmények összevonhatók, de a kedvezmények együttes mértéke nem haladhatja meg a mindenkori bérleti díj 40%-át.*

**III**. Budapest Főváros XX. kerület Pesterzsébet Önkormányzatának tulajdonában álló nem lakás célú ***üzleti*** ***funkcióra állapotára tekintettel nem alkalmas*** ***üzlethelyiség raktározás céljára történő bérbevétele esetén*** 2018. március 1-től 2019. február 28-ig terjedő időszakra; a 2018. március 1-jét követően benyújtott kérelmek esetében a bérlőket a megállapított bérleti díjból megillető kedvezmény: - *50 %*

1. a pince-, padláshelyiségek tekintetében – **amennyiben a bérlő az a társasház, amelyben az adott pince- vagy padláshelyiség található** – a bérlőt - 2018. március 1-től 2019. február 28-ig terjedő időszakra; a 2018. március 1-jét követően benyújtott kérelmek esetében - a megállapított bérleti díjból legfeljebb 50 %-ig illeti meg a kedvezmény, azzal, hogy a fizetendő bérleti díj összege nem lehet kevesebb a helyiségre fizetendő mindenkori közös költség összegénél.

Felelős: Szabados Ákos polgármester

Határidő: adott

**035/2018. (II. 15.) Ök. sz. határozat**

a Képviselő-testület

1. bérlakáspályázat útján kívánja hasznosítani a Szociális Bizottság döntése szerint az alábbi lakásingatlanokat:

*1. ütemben szociális bérlakáspályázat útján (2018. márciusi pályázat)*

Bp. XX. Bíró Mihály u. 6. VI/27. (37 m2 alapterületű, összkomfortos)

Bp. XX. Kossuth L. u. 59. fsz. 7. (31 m2 alapterületű, komfortos)

Bp. XX. Pázsitos stny. 8. X/58. (69 m2 alapterületű, összkomfortos)

Bp. XX. Thököly u. 5. fsz. 4. (29 m2 alapterületű, komfortos)

Bp. XX. Szent Imre h. u. 4. fsz. 1-2. (28 m2 alapterületű, komfortos)

Bp. XX. Valéria u. 34. fsz. 5. (20 m2 alapterületű, félkomfortos)

Bp. XX. Vörösmarty u. 181/A fsz. 3. (25 m2 alapterületű, komfortos)

*piaci bérlakáspályázat útján (2018. márciusi pályázat)*

 Bp. XX. Baross u. 33. V/21. (62 m2 alapterületű, összkomfortos)

*2. ütemben szociális bérlakáspályázat útján (2018. szeptemberi pályázat)*

Bp. XX. Helsinki út 9. III/49. (36 m2 alapterületű összkomfortos)

Bp. XX. Téglagyár tér 7. fsz. 5. (34 m2 alapterületű félkomfortos)

Bp. XX. Nagysándor J. u. 102. fsz. 1. (55 m2 alapterületű, komfortos)

Bp. XX. Sas u. 18. fsz. 1. (33 m2 alapterületű, komfortos)

II. az Önkormányzat tulajdonában lévő, az I. pontban megjelölteken felüli üres és a határozat elfogadását követően megüresedő ingatlanokat az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 27/2015. (XI.16.) önkormányzati rendelet 4. § (2) bekezdésben meghatározott jogcímeken belül az alábbi jogcímeken történő bérbeadásnak biztosít elsőbbséget:

4. § (2) a) szociális bérlakás-pályázat útján,

4. § (2) b) versenytárgyalás útján,

4. § (2) j) lakáscsere útján

4. § (2) e) törvényben előírt bérbeadási kötelezettség,

4. § (2) f) másik lakás biztosítására vonatkozó kötelezettség,

4. § (2) g) a lakásgazdálkodási feladat ellátása.

1. felkéri a Szociális Bizottságot, hogy a szociális bérlakás-pályázaton történő hasznosításra javasolt ingatlanok esetében a pályázat kiírásáról és lefolytatásáról intézkedjen.
2. nem kívánja módosítani 2018. július 1-jétől az önkormányzati tulajdonban lévő lakások lakbérét.
3. felkéri a polgármestert, hogy a Kunyhóból Lakásba! program keretében az Utcáról a Lakásba Egyesülettel való megállapodás előkészítésével kapcsolatos intézkedéseket tegye meg és a megállapodás tervezetet az egyeztetések lezárását követően terjessze a Képviselő-testület elé.
4. egyetért a
5. **Bp. XX. kerület Gólya u. 2. alagsor 5. szám** alatti, 171577/0/A/5 alatt nyilvántartott, 28 m2 alapterületű, komfort nélküli lakás,
6. **Bp. XX. kerület Hosszú u. 10. fsz. 1. szám** alatti, 172304/0/A/1 hrsz. alatt nyilvántartott, 42 m2 alapterületű, komfort nélküli lakás
7. **Bp. XX. kerület István u. 1. fsz. 2. szám** alatti, 171647/1/A/2 hrsz. alatt nyilvántartott, 15 m2 alapterületű, szükséglakás lakás
8. **Bp. XX. kerület Jókai Mór u. 23. fsz. 2. szám** alatti, 173180 hrsz. alatt nyilvántartott, 34 m2 alapterületű, félkomfortos lakás
9. **Bp. XX. kerület Kossuth L. u. 69-71. fsz. 8. szám** alatti, 172382/0/A/4 hrsz. alatt nyilvántartott, 29 m2 alapterületű, komfort nélküli lakás
10. **Bp. XX. kerület Kurucz u. 14. fsz. 3. szám** alatti, 180083 hrsz. alatt nyilvántartott, 23 m2 alapterületű, komfort nélküli lakás
11. **Bp. XX. kerület Köteles u. 17. fsz. 2. szám** alatti, 174527/0/A/6 hrsz. alatt nyilvántartott, 33 m2 alapterületű, komfort nélküli lakás
12. **Bp. XX. Lázár u. 11-13. fsz. 4. szám** alatti, 176107/0/A/4 hrsz alatt nyilvántartott, 30 m2 alapterületű szükséglakás
13. **Bp. XX. kerület Nagysándor J. u. 18/B. fsz. 3-4. szám** alatti, 177637 hrsz. alatt nyilvántartott, 37 m2 alapterületű, komfort nélküli lakás
14. **Bp. XX. kerület Révay u. 39. fsz. 6. szám** alatti, 174538/0/A/6 hrsz. alatt nyilvántartott, 36 m2 alapterületű, félkomfortos lakás
15. **Bp. XX. kerület Sárrét u. 24. fsz. 1. szám** alatti, 172120/0/A/3 hrsz. alatt nyilvántartott, 31 m2 alapterületű, komfort nélküli lakás
16. **Bp. XX. kerület Sebestyén u. 19. fsz. 4. szám** alatti, 172321/0/A/4 hrsz. alatt nyilvántartott, 27 m2 alapterületű, komfort nélküli lakás
17. **Bp. XX. kerület Tátra tér B/I ép. III. lh. III. em. 1. szám** alatti, 172539/3/A/40 hrsz. alatt nyilvántartott, 10 m2 alapterületű, szükséglakás
18. **Bp. XX. kerület Török Flóris u. 3. mfsz. 3. szám** alatti, 171676/0/B/2 hrsz. alatt nyilvántartott, 15 m2 alapterületű, komfort nélküli lakás
19. **Bp. XX. kerület Virág Benedek u. 12. fsz. 2. szám** alatti, 180127/0/A/2 hrsz. alatt nyilvántartott, 20 m2 alapterületű, félkomfortos lakás értékesítésére vonatkozó javaslattal, ezért felkéri a polgármestert az ingatlanok forgalmi értékét meghatározó piaci-forgalmi értékbecslés megrendelésére.
20. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**036/2018. (II. 15.) Ök. sz. határozat**

a Képviselő-testület

I. Budapest Főváros XX. kerület Pesterzsébet Önkormányzatának tulajdonában álló beépítetlen földterületek, telkek bérleti díjtételeit, valamint a haszonbérleti díj mértékét a 2018. március 1-től 2019. február 28-ig terjedő időszakra – a 2018. március 1-jét követően benyújtott kérelmek esetében – a 2017. évi bérleti díjjal azonos mértékben állapítja meg:

*Kiemelt övezet 2.147,- Ft/m2/év+áfa*

*„A” övezet 1.839,- Ft/m2/év+áfa*

*„B” övezet 1.515,- Ft/m2/év+áfa*

*külterület 657,- Ft/m2/év+áfa*

a *haszonbérleti díj 45,-Ft/m2/év+áfa*

II. Felkéri a polgármestert a szükséges intézkedések megtételére.

Felelős: Szabados Ákos polgármester

Határidő: adott

**037/2018. (II. 15.) Ök. sz. határozat**

a Képviselő-testület

I. a 221/2017. (IX.14.) Ök. sz. határozatban megjelölt területeken kívül elektromos gépjármű töltők telepítését Budapest Főváros XX. kerület Pesterzsébet közigazgatási területén belül az alábbi közterületeken támogatja.

* Vágóhíd utca – Wesselényi utca környéke
* Mátyás király tér környéke
1. felkéri a polgármestert a szükséges intézkedések megtételére.

Határidő: azonnal

Felelős: Szabados Ákos polgármester

**038/2018. (II. 15.) önkormányzati határozat**

A Képviselő-testület

1. a nemzeti vagyonról szóló 2011. évi CXCVI. törvény 11.§ (13) bekezdése alapján 2018. augusztus 1. – 2023. július 31. napjáig terjedő időszakra ingyenesen használatba adja a kizárólagos tulajdonát képező Budapest XX. János utca 6. szám alatti (170204/62/A/1 hrsz) 593 m2 alapterületű helyiséget Budapest Főváros Kormányhivatala XX. kerületi Hivatalának Foglalkoztatási Osztálya (Munkaügyi Kirendeltség) (telephelye: 1203 Budapest, János utca 6.) részére azzal, hogy a közműdíjakat a helyiség használója fizeti meg.
2. felkéri a polgármestert, hogy a megkötendő használati megállapodásban írja elő, a használó részére, hogy az általa végezni kívánt fagallyazási munkákat köteles előzetesen - a munkák megkezdését megelőzően legalább három munkanappal előbb - bejelenteni.
3. felkéri a polgármestert annak vizsgálatára, hogy a Budapest XX., János u. 6. sz. alatti ingatlan udvara megnyitható-e közforgalom számára, és ez ügyben folytasson tárgyalásokat Budapest Főváros Kormányhivatalával.
4. felkéri a Polgármestert a szükséges intézkedések megtételére és felhatalmazza a használati megállapodás aláírására.

Felelős: Szabados Ákos polgármester

Határidő: adott

**039/2018. (II. 15.) önkormányzati határozat**

A Képviselő-testület

a Pesterzsébeti Jégcsarnok (Bp. XX. Zodony u. 2., 170187/92 hrsz) állapotfelmérésének eredményéről szóló beszámolót elfogadja.

**040/2018. (II. 15.) önkormányzati határozat**

A Képviselő-testület

1. elfogadja az Erzsébeti Spartacus Munkás Testedző Kör Sportegyesület által szolgáltatási koncesszió keretében üzemeltetett Pesterzsébeti Uszoda 2017. évre vonatkozó beszámolóját.
2. elfogadja az Erzsébeti Spartacus Munkás Testedző Kör Sportegyesület által szolgáltatási koncesszió keretében üzemeltetett „Hullám Csónakház” 2017. évre vonatkozó beszámolóját.
3. elfogadja az Erzsébeti Spartacus Munkás Testedző Kör Sportegyesület által szolgáltatási koncesszió keretében üzemeltetett Pesterzsébeti Jégcsarnok 2017. évre vonatkozó beszámolóját.

Felelős: Szabados Ákos polgármester

Határidő: adott

**041/2018. (II. 15.) önkormányzati határozat**

A Képviselő-testület

1. Pesterzsébet Önkormányzatának Humán Szolgáltatások Intézménye (1205 Budapest XX., Jókai Mór utca 74-76.) magasabb vezetői állására (intézményvezető) 5 évig terjedő határozott időre szóló pályázatot ír ki a melléklet szerinti tartalommal.
2. felkéri a jegyzőt, hogy a melléklet szerinti pályázat közzétételéről a hatályos jogszabályoknak megfelelően gondoskodjon.
3. Pesterzsébet Önkormányzatának Humán Szolgáltatások Intézménye intézményvezetői pályázatainak véleményezésére

- jegyző vagy képviselője,

- szociális szakmai érdek-képviseleti egyesület képviselője,

- szakma szerint illetékes szakmai kollégium tagja,

- Kovács Eszter alpolgármester,

- Juhász Lajosné alpolgármester,

- Somodi Klára képviselő,

- Nagy Lászlóné képviselő

tagokkal alakítja meg a Kjt. 20/A. § (6) bekezdése szerinti véleményező bizottságot.

4. felkéri a polgármestert a szükséges egyéb intézkedések megtételére.

Felelős: Szabados Ákos polgármester

Határidő: adott

*/A pályázati kiírás a jegyzőkönyv mellékletét képezi!/*

**042/2018. (II. 15.) önkormányzati határozat**

A Képviselő-testület

1. a Pesterzsébeti Múzeum (1201 Budapest, Baross utca 53.) magasabb vezetői állására (intézményvezető) 5 évig terjedő határozott időre szóló pályázatot ír ki a melléklet szerinti tartalommal.
2. felkéri a polgármestert, hogy a melléklet szerinti pályázat közzétételéről a hatályos jogszabályoknak megfelelően gondoskodjon.

3. a Pesterzsébeti Múzeum intézményvezetői feladatai ellátására beérkező pályázatok értékelésére, véleményezésére

- Közalkalmazotti Tanács által delegált tag,

- országos szakmai szervezet egy képviselője,

- Marton Sándorné képviselő,

- Nagy Lászlóné képviselő,

- Fekete Katalin képviselő,

tagokkal alakítja meg a Kjt. 20/A. § (6) bekezdése szerinti véleményező bizottságot,

4. felkéri a polgármestert a szükséges egyéb intézkedések megtételére.

Felelős: Szabados Ákos polgármester

Határidő: adott

*/A pályázati kiírás a jegyzőkönyv mellékletét képezi!/*

**043/2018. (II. 15.) önkormányzati határozat**

A Képviselő-testület

a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét az 1. számú melléklet szerinti táblázatban foglaltak szerint állapítja meg.

Felelős: Szabados Ákos polgármester

Határidő: azonnal

**044/2018. (II. 15.) önkormányzati határozat**

A Képviselő-testület

2018. január hónapban folytatott gazdálkodásról szóló beszámolót tudomásul veszi.